আবিসিনিয়ায় হিজরত
আবিসিনিয়ায় হিজরত (আরবি: الهجرة إلى الحبشة al-hijraʾilā al-hābsḥa) or the First Hijrah (আরবি: هِجْرَة hijrah, or hijrat) দ্বারা মক্কা থেকে মুসলিমদের প্রথমবারের মত হিজরতকে বোঝানো হয়। কুরাইশ নেতৃবৃন্দের নির্যাতনের এক পর্যায়ে এই হিজরতের সিদ্ধান্ত নেয়া হয়। এটি মদিনায় হিজরতের পূর্বের ঘটনা। মুহাজিরগণ আকসুম রাজ্যে বা আবিসিনিয়ায় আশ্রয় নেন। বর্তমানে তা ইথিওপিয়ার অন্তর্গত। আবিসিনিয়ার খ্রিষ্টান রাজা মুসলিমদের আশ্রয় দিয়েছিলেন। তাদের ফিরিয়ে নেয়ার জন্য মক্কা থেকে কুরাইশরা প্রতিনিধি পাঠালে রাজা তাদের ফিরিয়ে দেয়ার প্রস্তাব প্রত্যাখ্যান করেন। মুহাম্মদ (সাঃ) এর মদিনায় হিজরত করার পরও মুসলিমরা আবিসিনিয়ায় থেকে যান। হিজরি ৭ম সালে তারা মদিনায় ফিরে আসেন।